SOPIMUS

OPINNÄYTETYÖSTÄ

# OSAPUOLET

1. **TOIMEKSIANTAJA**

[Yrityksen nimi], [Y-tunnus]

[Osoite- ja muut yhteystiedot]

Yhteyshenkilö: [Etunimi Sukunimi]

(jälj. myös ”Toimeksiantaja”)

1. **TOIMEKSISAAJA**

[Etunimi Sukunimi], [Syntymäaika]

[Osoite- ja muut yhteystiedot]

(jälj. myös ”Toimeksisaaja”)

# SOPIMUKSEN TAUSTA

Tällä sopimuksella Toimeksisaaja ja Toimeksiantaja sopivat opinnäytetyön tekemisestä. Opinnäytetyö on osa Toimeksisaajan opintoja [x] yliopistossa/ammattikorkeakoulussa.

# OPINNÄYTETYÖ

Opinnäytetyön aihe on [Aihe]. Tavoitteena on [Tavoite].

Tutkielman aihe ja aiheen rajaus täsmentyvät tutkielmaprosessin edetessä, pääteeman ollessa edellä mainittu. Mahdollistamalla aiheen rajauksen muutokset varmistetaan tutkielmalle asetetut tieteelliset vaatimukset. Toimeksisaaja valitsee opinnäytetyössään käytetyt menetelmät opinnäytetyön tieteelliset vaatimukset huomioiden.

# aineisto

Toimeksiantaja toimittaa Toimeksisaajalle seuraavan aineiston opinnäytetyön tekemistä varten:

* [Yksilöi aineisto]
* [Yksilöi aineisto]

Toimeksisaaja sitoutuu säilyttämään Toimeksiantajan Toimeksisaajalle toimittamaa aineistoa huolellisesti. Toimeksisaaja palauttaa Toimeksiantajan Toimeksisaajalle toimittaman aineiston yhden (1) kuukauden kuluessa siitä, kun valmis opinnäytetyö on toimitettu Toimeksiantajalle.

# OPINNÄYTETYÖN TOIMITTAMINEN TOIMEKSIANTAJALLE

Toimeksisaaja saattaa opinnäytetyönsä valmiiksi pm.kk.vvvv mennessä. Valmis työ tarkoittaa sitä, että opinnäytetyö on mainittuna ajankohtana Toimeksiantajan käytettävissä.

Toimeksisaaja toimittaa opinnäytetyön Toimeksiantajalle sähköpostitse pdf-tiedostona osoitteeseen: [Sähköpostiosoite]. **TAI** Toimeksisaaja toimittaa opinnäytetyön Toimeksiantajalle painatettuna.

# PALKKIO

Toimeksiantaja maksaa palkkiona opinnäytetyöstä Toimeksisaajalle [x] euroa. Toimeksiantaja suorittaa palkkion yhden (1) kuukauden kuluessa siitä, kun Toimeksisaaja on toimittanut valmiin opinnäytetyön Toimeksiantajalle.

Toimeksiantaja maksaa sovitun palkkion, tutkimuksesta ja aineistonhankinnasta aiheutuvat kustannukset sekä tutkielman painatuskulut. Mainitut kustannukset ja kulut maksetaan Toimeksisaajan Toimeksiantajalle toimittamia kuitteja vastaan.

# TEKIJÄNOIKEUDET JA JULKAISEMINEN

Opinnäytetyön tekijänoikeudet ovat Toimeksisaajalla.

Opinnäytetyö on julkinen. Tämä sopimus ei rajoita opinnäytetyön julkaisemista.

Toimeksisaajalla oikeus tehdä Toimeksiantajan hänen käyttöönsä opinnäytetyötä varten toimittamasta aineistosta opinnäytetyö. Tämä sopimus ei rajoita Toimeksisaajan oikeutta hyödyntää opinnäytetyön tuloksia mahdollisessa muussa tutkimustoiminnassaan tai oikeutta julkaista opinnäytetyöhön perustuvia tai muita artikkeleita ja tieteellisiä kirjoituksia.

# sopimuksen purkaminen

Toimeksiantaja voi purkaa tämän sopimuksen, mikäli työ Toimeksisaajasta johtuvasta syystä ei valmistu edellä määritetyssä ajassa. Toimeksisaaja voi purkaa sopimuksen, mikäli tutkimuksen tekeminen on mahdotonta esimerkiksi aineiston saannin estyessä tai muusta pakottavasta syystä.

# Päiväys ja allekirjoitus

**[Paikka] [Päivämäärä]**

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

[Toimeksisaaja] [Toimeksiantajan nimi]

Lakialan ammattilaisen neuvot Asiakirjan täyttämiseen:

1. Opinnäytetyö on keskeinen osa opintoja. Monilla aloilla on yleistä, että opiskelija tekee opinnäytetyönsä esimerkiksi jollekin yritykselle tai järjestölle. Monesti yhteistyöstä hyötyy sekä toimeksiantaja että opiskelija, sillä opiskelija saattaa saada käyttöönsä aineistoa, jonka saanti muuten ei olisi mahdollista, ja toimeksiantaja yritykselle arvokasta analysoitua tietoa.
2. Sopimuksessa opinnäytetyöstä on huomioitava se, että opinnäytetyön on tarkoitus olla osa toimeksisaajan opintoja. Näin ollen toimeksiantajan on hyvä muistaa ja sopimusta laadittaessa osapuolten kannattaa kiinnittää huomiota siihen, että esimerkiksi aiheen rajaus on tarpeeksi joustava, jotta myös opinnäytetyön tieteelliset vaatimukset on mahdollista huomioida. Opinnäytetyö ei ole pelkkä tutkimus toimeksiantajalle, vaan myös opintosuoritus toimeksisaajalle.
3. Tämä sopimuspohja on tehty siten, että työ tehdään toimeksiantona. Tällöin toimeksisaajalle eli opiskelijalle maksetaan palkkio, ei palkkaa. Myös palkkio on pääsääntöisesti saajalleen veronalaista tuloa.
4. Mikäli toimeksiantaja toimittaa toimeksisaajalle aineistoa, jossa on henkilötietoja tai muuta arkaluonteista tietoa, on toimeksiantajan ohjeistettava toimeksisaajaa tietojen käsittelyssä ja suojaamisessa.



Hei,

Kiitos sinulle, että olet käyttänyt Laki24.fi-sivuston palveluita.

Mikäli tarvitset vielä neuvoja asiakirjan täyttämisessä tai muissa lakiasioissa saat apua helposti Laki24 – palvelun lakimiehiltä. Soittamalla lakipuhelimeen saat vastaukset nopeasti ja suoraan lakialan ammattilaisilta.

Lakimiehen tavoitat numerosta:

**0600 11133 [Yksityiset] ja 0600 11188 [Yritykset].**

Lakipuhelin palvelee sinua ma-pe 08:00 – 22:00 ja la – su 10:00 – 18:00. Puhelun hinta on 2,95 €/min +pvm.

.